कुंती बताती है हमारे शादी को 4 साल हो गए हैं और 4 छोटे बच्चे भी हैं जिनमें 2 लड़के 2 लड़कियां हैं । कुंती कहती है हमारी तरफ सुविधा नहीं होने के कारण मेरे बच्चे बहुत कमजोर हैं। कुपोषण के शिकार हैं। जिनका इलाज कराने मैं कभी-कभी ब्लाक मुख्यालय आती हूँ। कुंती आगे बताती है मेरा परिवार हंसी खुशी रह रहा था। मैंने सुना था पुलिस वाले गस्त में आ कर घरो से पुरुषों को ले जाते हैं । लेकिन एक दिन ये हमारे साथ भी होगा ऐसा मैंने नहीं सोचा था। मानसून का पहला पानी गिरा था । खेती बुआई का सीजन आ चुका है । मेरे पति बैल-हल लेकर खेत मे जुताई कर रहे थे। तभी दोपहर अचानक वर्दी में बड़ी-बड़ी बंदूकें पकड़े पुलिस वाले आए और खेत में हल जोत रहे मेरे पति और ससुर को पकड़ लिया। कुंती बताती है पुलिस ने मेरे पति और ससुर को ही नहीं बल्कि आस-पास खेत में अन्य जो ग्रामीण काम कर रहे थे सबको पकड़ लिया ।